hallo zaemu!!!!  ich bis wieder e mal! d letscht wucha isch zimli stressig gsi :) also, ich fah mal mim silvaeschter ah! das isch en zimli coole tag gsi! d franziska isch dr ganz tag hie gsi, wier si ga skidoo fahre! sisch eifach genial gsi :) de siwer no ga d elcha fuettre mim vater... jup :) und de heiwer z nacht  gaesse und nisch zwaeg gmacht ver di party.. d michelle isch nisch chu abhole und de siwer zer franziska heim... da sind nisch de d heather, d calra und dr brett cho abhole... ich ha eigenetli gmeint dasswer diraekt zer party geh, aber de siwer zum brett heim, da sind zimli vil lit gsi.. z ganz hockey team und zimli vil lit vo dr schuel! da siwer de zimli e schutz gsi. de siwer de zer richtig party gange, aber da isch nit so toll gsi. s isch inere garage gsi bi einera woni vorer nu nie ha gseh :) sind zwar  reacht vil lit da gsi aber s isch eifach swie nit guet gsi.. nach de 12e siwer de wieder alli zum brett und da heiwer disney filma gluegt ;) s isch wirkli nu luschtig gsi! am 6 bini de schlussendli afa im bett glandet!  am neujahrs tag isch d franziska wieder cho skidoo fahre, und de heiwer am abe no en dvd gluegt, bad company.  am 2. januar sind mi de d michelle und irasch famili um morgu um 9ni chu abhole... am namittag um 4i siwer de endli in banff acho!!!!! de heiwer di taesche ins hotel  gitah, si ga z nacht aesse und ga bade! s isch so es thermal bad gsi, zwar nur 1 pool, aber s isch vorna gsi und huere schoen!!!!!! am negschte morge heiwer um 7ni uefmiesse.. fruehstuck aesse.. und de siwer ga schgifahre! es het zimli fesch gschnit und gwindet und z waetter isch alles anera als guet gsi.. aber wennt 7 stund autofahrsch, de spilt z waetter schlussendli nimme so en grossi rolla.. de geisch eifach nur nu ga fahre :) dr erscht tag siwer in "sunshine village" ga fahre! s isch enz schoen gsi! das  chasch irgendwie gar nit bischribe... s isch eifach wirkli GROSS!!!! unendlich langi pischte... und zimli vil pischte.. nur saesselilifta... s isch cool gsi!  am abe heiwer de z nacht gaesse im hotel und de heiwer "der mit dem wolf tanzt" gluegt... und de siwer todmied ins bett kiht und gschlafe :) am 7 heiwer wieder uefmiesse.. am 2. tag siwer nach lake louise ga fahre.. das isch en stund waeg vo banff gsi! z waetter isch es bizi besser gsi! d sunna het zwar nit gschint, aber immerhin hets nit gschnit  ... mier persoenlich hets in lake louise besser gfalle, will di pischte sind gipischtet gsi.. in sunshine village heindsch d meischte pischte gar nit gipischtet kah und das isch nit so guet gsi zum boarde.. s isch so art puckelpischta maessig gsi :) in lake louise hets 6-er saesselilifta kah, das hani vorer no nie gseh. s isch nu guet gsi, will wier si z6. gsi :) ja.. wier si wieder dr ganz tag gfahre.. vom halbi 10ni bis um 4i... in lake louise heinsch world cup raenne und ich bi d maenner pischta  brigfahre.. das isch zimli iischig und steil gsi.. ha es foto gmacht, waerdi ine negschte taeg eu druf tue! di pischta vo de freue isch leider gsperrt gsi.. aber d maenner pischta isch raecht raff gsi... bi aber gli stolz gsi dassi da bi brigfahre :)  am abe heiwer wieder im hotel gaesse und de heiwer braveheart gluegt.. und ins bett.. am sunntag morge heiwer wieder um 7ni uefmiesse, will wier si um 9ni in banff ind maess (di famili isch zimli katholisch..........................................) de heiwer aebe  gipackt, fruehstuck ga esse und nach banff ind maess.. de siwer ga brunch aesse... wisstder wasi gaesse ha kah? SWISS APPLE PANCAKE :) s isch fein gsi! de siwer ver ca. 2 stund biz ga shoppe in all dene gift shops.. de siwer nu paar sache ga aluege und de siwer de endli wieder heimgfahre.. ha uf dr ganz heimfahrt nit 1 mal gschlafe.. ich bi hie susch schlimm.... eu wennwer nur en halb stund swo fahre, egal ob tag oder nacht, ich schlafe immer :) aber di ganze 7 stunde zrugg hani nit gschlafe.. ich ha aebe  es neus lieblingslied, vom santana und dum Chad Kroeger "why don't you and i..." und das isch di ganz zit im radio cho.. und de hani miesse wachblibe ver z singe :) dr chad kroeger (saenger vo nickelback) isch uebrigens vo provost!!!!!!!!!1 das hani ne nu gar nie verzellt, gaell?! vo ihm d mama laebt immernu hie! en kollegin (nit so en gueti .. schi geit ind aner schuel.. kennu schi nur so vom uesgang) isch vo dem d halbschweschter.. will vom chad d muetter het aebe vo der kollegin dr vater vor es paar jahr  gheiratet... das isch nu cool hm :) ich hoffe di chaemi mal es spontan konzaert cho gaeh hie in provost :) ja gnueg giploefft :)  ich sellti apa mal... und ver alli wo das lied nu nit kennend, geht ses ga brilade!!!!!!!!!    so i'll say why don't you and i together, take on the world and be together forever, head we will, tails we'll try again......... dumdidum :) ich liebe das lied und ich chas uebrigens ueswendig!!!!!    machets guet und allne womer ver wiehnaechte gschribe heind  danke vil mal!!!!!    kussi pascale